
Campos de concentración e prisións en Galicia 
( 1936 - 1940 ) 


Xosé Manuel Suárez Martínez 


Presidios improvisados en Ferrol 

Tralo triunfo da rebelión militar o 22 de xullo do 36 nesta cidade, 
protagonizada por oficiais de Mariña e do rexemento de artillería de 
costa, comezan as detencións de militantes republicanos, gale- 
guistas, socialistas, anarquistas, comunistas e sindicafistas, como no 
resto das cidades e vilas galegas. Os detidos son repartidos en 
lugares improvisados: cuarteis, barcos, prisións civís e mifitares. Para 
os que logo, despois do 24 de xufio, serán obxecto de execucións ou 
penas de cadea utilizáronse a prisión da Escollera -no dique do 
Arsenal-, buques como o "Plus Ultra" (da compañía de pasaxe 
Trasmediterránea), o transporte da Armada "Contramaestre 
Casado" e o mercante "Genoveva Fierro", mentres o Exército usaba 
os seus cuarteis e o castelo de San Fefipe. Estes presidios provisionais 
estiveron abertos á intervención de axentes -baixo ordes do xefe de 
Poficía ou do Delegado de Orde Pública- para efiminar ós que esco- 
lleran sen atrancos. Dos cárceres de Mariña (no Arsenal e porto) 
coñecemos cifras de detidos, con datas de entrada e saída. No cadro 
que segue podemos ver a súa evolución. 


Cadro 1. Detidos en prisións da Armada. Ferrol, 1936-1939 



Escollera 

"C. Casado" 

"Plus Ultra" 

"G. Fierro" 

Total 

26-7-36 



567 


567 

10-8-36 

172 




172 

27-8-36 

220 




220 

2-9-36 

240 


548 


788 

1-10-36 

232 


392 


624 

8-10-36 




277 

277 

1-11-36 

226 



216 

442 

1-12-36 

198 

143 



341 

1-1-37 

188 

98 



286 

1-1-38 

189 

141 



230 

1-4-39 

257 




257 

Medias 

213 

127 

502 

246 

395 


Fonte: documentación de cárceres, AXZMC. 

O "Plus Ultra" foi empregado como prisión desde finais de 
xullo ata outubro, cando os detidos deberon pasar ó incautado "G. 
Fierro". Dende o 1 de decembro hai datos do "Casado". Os 567 
detidos do comercial "Plus Ultra" a 26 de xullo son todos 
membros da Armada, deles só 6 oficiais, o resto son auxiliares, 
maquinistas, cabos, mariñeiros e fogueiros. O 10 de agosto 
embarcan nese buque reos civís que proceden do cuartel de arti- 
llería (57) e do de infantería de Mariña (36), chegando o número de 
detidos a uns 650; sumados ós da Escollera facía unha cifra de 820 
encarcerados de carácter "político". Segundo as medias, son os 
buques "Plus Ultra" e "Genoveva", sobre todo o primeiro, os que 
ofrecen máis ocupación, inda que en menos tempo cá Escollera, o 
centro máis utilizado, cunha media de douscentos reos. A 
primeiros de setembro do 36 habería 788 apresados de Mariña, e a 
partir desa data as cantidades redúcense, con altibaixos en 1937 
-entre 165 e 441 presos- para manterse por riba de douscentos en 
1938 e 1939. 

Nos partes diarios dos cárceres -a precisión da burocracia 
militar deixounos os nomes dos responsables- anotouse a quen 
eran entregados os presos, sabemos por eles que os executados irre- 
gularmente entre agosto e outubro de 1936 son sacados da 
Escollera e do "Plus Ultra" por mandato do Delegado de Orde 
Pública ou ben do xefe de Policía. Sabemos os nomes dos presos 
sacados por este medio para ser linchados sen xuizo nos cemiterios 
de Canido -camposanto hoxe desaparecido, no seu lugar edifica- 
ríase un insütuto de ensino medio- e no parroquial de Serantes. A 
cantidade de paseados chega a 134 nomes, militantes de partidos 
da Frente Popular e sindicalistas víctimas de execucións sen xuizo 
previo xunto a membros da Armada (auxiliares, cabos, mariñeiros, 
fogueiros) comprometidos ideolóxicamente co Goberno da 
República. Os presos da Escollera e dos barcos do Arsenal foron 
obxecto ademáis de consellos de guerra que condenaron en moitos 
casos a morte por rebelión militar tanto a militares como a civís, de 
maneira que no Arsenal prodúcense, entre 1936 e 1939, 144 fusila- 
mentos, e no castelo de San Felipe, prisión para procesados e 
condenados en consellos de guerra do Exército, 70. 

Prisión de Santa Isabel (Santiago) 

Este antigo cuartel acolliu en 1940 a mil cincocentos presos, a 
maioría do sul da Península (Andalucía, Murcia,...). A maior parte 
declara que sabe ler e escribir, están casados e levan entre un e seis 
meses na prisión santiaguesa cando son inscritos no padrón muni- 
cipal como transeúntes. 

Son gran maioría os reos de Sta. Isabel procedentes do mundo 
rural; os clasificados coa expresión "campo" ou "campesiño" signi- 
fican o 55 por cen, ximto a labregos, xornaleiros, braceiros e oficios 
artesanais: esparteiro, esquilador, arrieiro, guarnicioneiro..., ó lado 
da presencia menor en conxunto e variada de profesións de 
núcleos urbanos (albaneis, comerciantes, industriais, barbeiros, 
panadeiros, carpinteiros, zapateiros, obreiros e funcionarios 
diversos...) ata completar un abano de máis de noventa profesións 
diferentes . 

O estudio das procedencias dos reos de Sta. Isabel amosa que 
son dúas rexións as que fornecen de material humano á prisión: 
Andalucía e Murcia, xuntas abranguen o 95 por cen dos efectivos. 

Cadro 2. Orixes dos presos de Sta. Isabel (1940). 


País / rexión 

N° 

Porcentaxe 

Andalucía 

985 

66 

Aragón 

5 

0,33 

Asturias 

3 

0,20 

Cantabria 

1 

0,06 

Castela-León 

4 

0,27 

Castela-A Mancha 

13 

0,87 

Cataluña 

6 

0,40 

Comunidade Valenciana 

9 

0,60 

Extremadura 

6 

0,40 

Galicia 

13 

0,87 

Murcia 

436 

29 

Navarra 

1 

0,06 

País Basco 

1 

0,06 

ARioxa 

2 

0,13 

Brasil 

1 

0,06 

Portugal 

1 

0,06 

Total 

1.493 

99,37 


Fonte: padrón municipal de Santiago, 1940. 

Da rexión andaluza son as provincias de Granada (448 presos, 
30 por cento do total), Xaén (375, 25 %) e Málaga (147, 10 %), con gran 
diferencia sobre as outras desa zona, as que proven de máis efectivos 
ás celas da prisión compostelá. Da rexión murciana é Albacete (428 
presos, 29 %) a orixe máis repefida. A explicación deste feito atópase 
na evolución das frontes de guerra desde 1936, son as derradeiras 
zonas en caer baixo o avance das tropas do xeneral Franco. 


105 

www.memoriahistoncademocratica.org 


XOSÉ MANUEL SUÁREZ MARTÍNEZ 


No seguinte cadro expresamos as idades dos presos que se 
reflicten nunha mostra de 584 casos. A menor idade atopada é de 
19 anos, a maior de 71. Os encarcerados menores de 41 anos signi- 
fican o 64 por cento, o grupo de idade máis numeroso é o de 31 a 40 
anos, seguido polo de 21 a 30, son idades que se corresponden co 
dos homes chamados a filas, ou voluntarios, para combatir, polo 
que entendemos que boa parte dos presos eran soldados no exér- 
cito republicano, e que outra parte, non despreciable en número, 
serían cargos públicos, de partido ou sindicais. 

Cadro 3. Idades dos presos de Sta. Isabel 


Grupos 

Número 

Porcentaxe 

-21 anos 

4 

1 

21/30 

153 

26 

31/40 

218 

37 

41/50 

119 

20 

51/60 

62 

11 

61/70 

28 

5 

+71 anos 

1 

0 

Total 

584 

100 


Fonte: padrón municipal de Santiago, 1940. 


Campo de concentración de Cedeira (A Coruña) 

Na praia da Magdalena desta vila funcionou de 1937 a 1938 
un Campo de concentración de Presentados y Prisioneros, para acoller 
primeiro ós capturados en barcos no Cantábrico que intentaban 
chegar a Francia. A súa apertura debeu coincidir coa caída de 
Asturias, co final da fronte norte, en outubro de 1937, inda que 
Javier Rodrigo (W. AA., 2003: 24) relaciona a posta en funciona- 
mento dos campos de concentración de Cedeira, Ferrol, Muros, 
Rianxo e Camposancos, a finais de xullo e principios de agosto 
dese ano, coa ocupación de Santander (26 de xullo) e a conse- 
cuencia da rendición máis masiva da guerra: 50 mil presos. 
Apurado o cerco sobre Asturias, os que intentaban fuxir desde 
portos asturianos a Francia en mercantes e pesqueiros eran apre- 
sados por barcos da flota nacional e levados a Ribadeo, Ferrol e A 
Coruña. Logo se lles distribuía polos campos de concentración 
costeiros (Cedeira, Rianxo, Muros) para ser identificados e clasi- 
ficados en función da súa "perigosidade" política. 

O campo de Cedeira créase aproveitando tres edificios de 
fábricas de conservas de peixe; dependente da 8 a Rexión Militar 
estaba vixíado exteriormente por soldados, mentres dúas ducias de 
milicianos falanxistas fan a garda interior, un por cada pabellón en 
turnos de oito horas. O recinto, a menos de cen metros do núcleo da 
vila mariñeira, estaba rodeado por un valado de catro arames de 
espiños sostidos por estacas de piñeiro. O chan de cemento dos 
barracóns, con muros de mampostería e cuberta a dúas augas de 
tella, cubríase de palla, que servía de leito a uns presos que en 1937 
son 369, o 70 por cento proceden de Asturias, e son moitos labregos, 
xornaleiros e obreiros. Hoxe non queda nada desas instalacións; 
sobre un lugar que veu o sufrimento e a incertídume dos privados 
de liberdade, transcorre agora un tranquilo paseo marítimo. 

Segundo datos oficiais en marzo de 1938 a poboación reclusa 
de Cedeira ascendería a 724 reos, mentras en agosto cae ata 28 e 
pouco despois sería cerrado. Testemuñas orais falan dun número 
indeterminado de presos executados na praia de Vilarrube 
(Valdoviño). Os reos recibían a terrible visita de falanxistas que se 
adicaban a percorrer os campos para identificalos. Entón eran 
sacados para consello de guerra: normalmente a Camposancos. 

Cadro 4. Orixes dos presos do campo de concentración de Cedeira (1937) 


Orixe declarado 

N° 

Porcentaxe 

Asturias 

254 

68.8 

Galicia 

46 

12.4 

Castela-León 

28 

7.5 

País Basco 

13 

3.5 

Cantabria 

8 

2.1 

Aragón 

4 

1 

Castela-A Mancha 

2 

0.5 

Cataluña 

2 

0.5 

Com. Valenciana 

2 

0.5 

Andalucía 

2 

0.5 

Madrid 

1 

0.25 

Estranxeiro 

6 

1.6 

Non consta 

1 

0.25 

Total 

369 



Fonte: rectificación do padrón de 1937 de Cedeira, Arquivo Municipal. 

Entre os retidos no campo cedeirés había unha muller, de 
nacionalidade austríaca e de profesión mariño. O resto de estían- 

xeiros eran 2 portugueses, 1 cubano, 1 arxentino e 1 estadounidense. 
Algúns, para esconderse de represalias, agachaban a súa identidade 
baixo orixes, profesións e nomes falsos, como son os casos dos 
xomalistas Vega Pico e Juan Antonio Cabezas, que ocultaban a súa 
identidade con apelidos falsos para que non descubrisen a dous 
redactores de Avance, o periódico xixonés portavoz do Consejo de 
Asturias y León, gobemo presidido polo socialista Belarmino Tomás 
como Delegado da República. Ambolos dous xornalistas saíran 
dese porto asturiano na data que marca o derrubamento da frente 
norte: o 20 de outubro de 1937, de noite, nun barco de pesca, o 
"Montseny", ateigado de xente que sería desviado a Ferrol polos 
navíos da Mariña franquista, xunto a vinte navíos máis cheos de 
fuxidos, e logo a Coruña. Tras pasar un mes no porto coruñés, sen 
saír en ningún momento do barco, serían trasladados a Cedeira; á 
chegada ó porto son recibidos pon un grupo de mulleres enloitadas, 
familiares dos represaliados na vila mariñeira, que se encargarían 
logo de levarlles ós presos do campo cestas con ovos, peixe, queixo 
e froita. Os xomalistas, despois de case urn ano, serían identificados 
e trasladados a Camposancos. No consello de guerra pena de 
perpetua para Vega e de morte para Cabezas (conmutada despois) 
por desempeñar a súa profesión de narradores do diario. Outras 
traxectorias particulares que coñecemos son: 

► Vicente Aguinaga, 27 anos, natural de Tafalla, Navarra, ofici- 
nista. Oficial de milicias detido en Xixón, foi condenado a 
perpetua en consello de guerra celebrado en Camposancos. 

► Silvino Menéndez, 26 anos, mariñeiro de Avilés, suicidouse 
no campo por aforcamento. 

► Eduardo López, 26 anos, de Llanes, carpinteiro, afiliado a 
UGT. Voluntario na fronte de guerra, condenado a 20 anos. 

► Antonio Rojas, 54 anos, de Santander, carpinteiro. Reclusión 
perpetua, falece na prisión de Figueirido (Pontevedra) por 
tuberculose pulmonar. 

► Andrés Fernández, 19 anos, de Siero (Asturias), mineiro. 
Condena: 20 anos. 

► Adolfo Labrego, 27, de San Esteban de las Cruces-Oviedo, 
marmorista. Condena: 20 anos. 

► Crisanto Prendes, 35 anos, de Avilés, empregado. Fusilado 
en Pontevedra o 2 de xullo de 1938. De CNT, xefe do comité de 
guerra de E1 Musel. 

Os presos do campo de concentración de Cedeira foron inclu- 
ídos no padrón municipal de 1937, como transeúntes. Igual 
sucedeu cos presos de Sta. Isabel (Santiago) e cos de Celanova. 


108 

www.memoriahistoncademocratica.org 


CAMPOS DE CONCENTRACIÓN E PRISIÓNS EN GALICIA 


Cadro 5. Idades dos presos de Cedeira (1937) 


Grupos de idades 

N° 

Porcentaxe 

-16 anos 

4 

1 

16-20 anos 

67 

18 

21-25 anos 

101 

27 

26-30 anos 

82 

22 

31-35 anos 

50 

13.5 

36-40 anos 

30 

8 

41-45 anos 

14 

4 

46-50 anos 

5 

1.3 

51-55 anos 

6 

1.6 

56-60 anos 

4 

1 

+60 anos 

0 

0 

Non consta 

6 

1.6 

Total 

369 



Fonte: rectificación do padrón de 1937 de Cedeira, Arquivo Municipal. 

Vemos unha clara maioría da mocidade, case a metade (o 46%) 
son menores de 26 anos, con tres presos de só 15 anos e un de 14. O 
81.5 por cen tiña menos de 36 anos, mentras só oito de cada cen 
sobrepasaba os 40. 

Traballadores do agro (labregos e xornaleiros, estes coa dúbida 
de que poden tratarse de traballadores non cualificados da indus- 
tria, por exemplo da construción naval) e mariñeiros, constitúen os 
grupos profesionais máis representados no conxunto de presos, ós 
que hai que engadir obreiros industriais e artesáns. Tamén hai 
membros do funcionariado, do sector servicios e de profesións libe- 
rais, pero en menor número. 

Como testemuño oral ofrecemos esta nota que nos enviou o 
fillo do preso José Orenga, de 23 anos: 

"(...) mi padre hablaba muy poco de su experiencia en campos 
de concentración (creo que la guerra fue un gran trauma para él). 
Yo todavía recuerdo el terror con el que se escuchaba en mi casa 
Radio París o la Pirenaica siempre pendientes del más mínimo 
ruido que pudiera senfirse al otro lado de la puerta de la calle. 

"Lo que puedo contarle es que mi padre fue apresado en 
Gijón en donde estaba simplemente haciendo la mili primero 
como chófer de ambulancias y después como chófer personal de 
algún alto jefe militar. Era del reemplazo del 35 y era un simple 
soldado. Lo cogieron cuando Gijón cayó en manos del ejército 
franquista. 

"En cuanto a filiación, mi padre y sus amigos de entonces en 
Castellón eran algunos simpatizantes y otros militantes del PSOE y de 
la UGT aunque no puedo precisar a qué grado de militancia o simpatía 
llegó mi padre. En cualquier caso, su intemamiento en campos de 
concentración no se debió a militancia política alguna sino sólo a su 
condición de miembro de reemplazo del ejército legal de la República". 

Camposancos (A Guarda, Pontevedra) 

Tamén no outono do 37 comezou a funcionar como campo de 
concentración o antigo convento xesuita de Camposancos, preto da 
desembocadura do Miño, no concello de A Guarda. Nesta prisión 
establécese o Consello de Guerra Permanente n° 1 de Asturias para 
realizar consellos de guerra ós numerosos presos desa rexión, que 
funciona ata o 19 de outubro de 1938, data do seu derradeiro xuizo en 
Camposancos; inda que o maior niimero de presos provén de Asturias 
nos primeiros meses, desde o outono de 1937, logo a orixe é moi 
variada, segundo podemos determinar a partir dos datos do rexistro 
civil que se refiren ás defundóns por enfermidade ou traumatismo. 

Cadro 5. Orixes, número e datas de presos falecidos en Camposancos 

(1937-1941) 


Asturias 

18/11/37-5/4/38 

8 

País Basco 

8/12/37-4/5/41 

3 

Andalucía 

17/8/38-2/5/39 

2 

Castela-León 

7/ 3/38 - 29/4/40 

5 

Cataluña 

8/2/39- 6/5/39 

14 

Com. Valenciana 

22/3/39 - 21/10/40 

5 

Aragón 

6/4/39- 6/4/39 

1 

Galicia 

6/5/39-31/8/41 

2 

Castela-A Mancha 

26/3/40 - 28/8/41 

22 

Cantabria 

9/4/40-13/7/40 

5 

Extremadura 

26/12/40-21/1/41 

3 

Non consta 

1941 

2 

Total 


72 


Fonte: elaboración propia a partir dos datos de Laruelo Roa (1999). 

O cadro anterior é explicativo en canto ás procedencias da 
poboación reclusa e en que época se achaban en Camposancos, que 
gardan a veces relación coa evolución das frontes de guerra, como 
sucede coa presencia dos cataláns, que coincide co final da ofensiva 
nesa rexión en febreiro de 1939. O valor das cifras é relativo para 

deducir a contía dos presos de cada rexión, xa que no número de 
falecidos influiron a idade e o estado físico, non só a súa cantidade. 


Cadro 12. Idades de presos de Camposancos (1937-1941) 


Tramos 

Falecidos 

Condenados 

Total 

% 

16-20 

9 

8 

17 

5.2 

21-25 

9 

61 

70 

21.5 

26-30 

9 

79 

88 

27 

31-35 

5 

46 

51 

15.6 

36-40 

9 

30 

39 

12 

41-45 

5 

16 

21 

6.4 

46-50 

5 

9 

14 

4.3 

51-55 

4 

4 

8 

2.4 

56-60 

6 

2 

8 

2.4 

61-65 

7 

1 

8 

2.4 

66-70 

3 

0 

3 

0.9 

Non consta 

1 

10 

11 

3.4 

Totais 

72 

254 

326 



Fonte: elaboración cos datos de Laruelo Roa (1999). 

Inda que as mortes por enfermidade están máis repartidas nos 
diferentes tramos de idades, abundan os casos de mozos conde- 
nados en consellos de guerra de Camposancos con maioría de 
casos entre 21 e 30 anos (48.5 %); os menores de 36 anos significan o 
70 %. 

Respecto ás profesións, ó igual que en Cedeira a máis abun- 
dante é a de labrego, seguida polas de mineiro, xornaleiro e obreiro 
industrial. Con menos contía aparecen as de ferroviario, mariñeiro, 
conductor, carpinteiro e albanel. Non faltan representantes do 
sector servicios: empregados, industriais, dependientes, mestres. 

Outros campos e cárceres. Condicións de vida 

En Galicia erguéronse campos seguindo a maioría unha loca- 
lización costeira, para aproveitar o transporte marítimo; así, 
ademais de en Ferrol, Cedeira e A Guarda -como xa vimos-, 
funcionaron instalacións presidiarias en Betanzos (nunha vella 
fábrica de coiros), Muros (de setembro a novembro de 1937), 
Rianxo, Padrón, A Pobra do Caramiñal, no antigo lazareto da Illa 
de San Simón (Redondela), no mosteiro de Oia, no cuartel de 
Figueirido (Pontevedra), e aparte destas instalacións en edificios 

improvisados para realizar a función de clasificación, funcionaron 
cárceres para presos políticos nas capitais provinciais, en Vigo, 
Monforte de Lemos, Tui, Oseira (con dous centos de presos en 
1937 encerrados no mosteiro) e Celanova, este no convento de San 
Salvador, no centro da vila, para desconxestionar a prisión de 
Ourense. 

Os campos de concentración serviron como primeiro acolle- 
mento de presos de guerra, eran un filtro para identificar ós presos 
e clasificalos en cinco categorías en función da súa "perigosidade", 
o que viña determinado pola súa traxectoria política (afiliación 
partidaria ou sindical, cargo, graduación, informes...). Nos campos 
funcionaba unha Comisión de Clasificación de Prisioneros y 
Presentados, que dividía ós presos en catro grupos: os do grupo Á 
eran postos en libertade -por non haber cargos contra eles e ter 
informes de antecedentes políticos positivos- ou ben pasaban ó 
Exército, os do grupo B eran destinados a Batallóns de Traballadores, 
en expectativa de recibir novas informacións -eran casos dubi- 
dosos-, es os dos grupos C e D eran procesados nalgún sumario 
aberto normalmente a un colectivo. 

En Celanova, en 1938, o 70 por cen dos presos procede de 
Asturias, estando representadas na poboación reclusa 43 provin- 
cias, pero con maior peso as do norte (Asturias, Bizcaia e León), os 
galegos pasan do 3 por cen. O tramo de idade máis numeroso é o 
de 22 a 39 anos, e son máis os labregos, seguidos de xornaleiros e 
mineiros, sumando os tres grupos o 44 %, o 56 % restante está cons- 
tituido por artesáns, obreiros e empregados de carácter urbano. 

En Rianxo (A Coruña), os presos enchían unha fábrica de 
salazón de peixe, dormían sobre palla enriba dun chan de 
cemento sempre húmido, e alimentábanse cun cazo de auga 
quente sen azucre como almorzo, e sopa de fideos con pan para 
comer e cear. En 1937 había neste campo uns mil homes, case 
todos asturianos. En 1938 descendeu o número considerable- 
mente, e desde finais dese ano comezaron a chegar presos cata- 
láns, uns catrocentos. 

José Enrique Llera, de Asturias, estivo preso nese campo de 
Rianxo cinco meses. Foi dos primeiros en chegar á fábrica de 
salazón, cun patio pechado por un muro de tres metros de alto, ó 
que saían os presos ás sete da mañá para facer ximnasia; segundo 
escribiu el mesmo (Laruelo, 1999: 186-195) os presos foron utili- 
zados para traballos: 

"Durante un mes estuvieron pidiendo todos los días veinte 
voluntarios para ir a trabajar en la pavimentación del muelle. 
Nos presentábamos todos pues había muchas ganas de salir a la 
calle". 

O pago por eses traballos para o Concello foi ben escaso: só 
recibiron uns pitillos. Logo foron empregados no traballo de poñer 
aceras á rúa Calvo Sotelo, recibiron un xomal dunha peseta diaria. 

Para facerlles a filiación eran levados ó local de Falange do 
pobo onde lles cubrían unha ficha, aquí debían dar tres nomes de 
persoas que os garantisen. En Vilagarcía de Arousa, no nadal de 
1937, fixeron unha colecta de roupa, castañas, noces, viño, mazás e 
calzado para os presos, pero os militares que vixiaban o presidio 
quedaron con todo; nos petos da roupa ían os nomes e os ende- 
rezos de rapazas que se lles ofrecían como "madriñas", para lavar- 
lles a roupa ou enviarlles paquetes. 

"E1 correo nos lo abrían y los paquetes, también. Estos no 
llegaban completos, sacaban lo que querían y muchas veces se 
quedaban con todo. Las cartas las teníamos que entregar abiertas 
para la censura. Si ponías algo que no les gustaba, la rompían, te 
llevaban al cuerpo de guardia y te sacudían a placer. Además, en los 
sobres era obligatorio escribir: "¡Viva Franco!", "¡Arriba España!" 

"Todos los días teníamos que cantar el "Cara al Sol", dos veces, 
por la mañana y por la tarde, al izar y bajar la bandera. Firmes y 
brazo en alto, parecíamos auténficos hitlerianos. Algunas veces, al 
azar, elegían a uno para que cantase solo el himno fascista. A1 que 
no lo supiera le daban de palos". 

A enfermería de Rianxo dispuña só de seis camas para preto 
de mil homes. Nunha ocasión desatouse unha pandemia de febres, 
por toda a nave da fábrica había enfermos tirados con febre alta. 

"A los enfermos más graves, nos ordenaron ponerles cerca de 
la puerta del patio. Como no dejaban cerrar la puerta, había allí 
mucha corriente; el enfermo cogía una pulmonía y se moría primero. 
Lo único que les daban para curarles era quinina y un plato de 
leche cada hora". 

Os perigos para os encarcerados non só proviñan das enfermi- 
dades, dos piollos, da escasa alimentación, senón tamén dos 
propios homes: 

"Muchas noches, casi siempre poco antes de amanecer, nos 
ordenaban levantamos rápidamente y formar. Apagaban las luces 
y entraban las "chekas" (de Falange). Venidos de Asturias, lintema 
en mano, estos asesinos nos iban enfocando uno a uno la cara. 
Cuando reconocían a alguno, le mandaban dar un paso al frente y 
le esposaban, pues se sentía perfectamente el "clic" de las esposas 
al cerrarse. Se llevaron de esa forma a muchos camaradas y, poco 
tiempo después, sentíamos las descargas. Suponemos que los 
mataban cerca del campo". 

"Otros que venían a sacar gente eran los fascistas gallegos, y 
tam-poco se los llevaban muy lejos. Varias veces intentaron asaltar 

el campo, especialmente cuando las tropas autollamadas "nacio- 
nales" sufrían muchas bajas o perdían batallas como las de Teruel o 
Brunete". 

En Betanzos os presos só dispuñan dunha fonte para beber e 
lavarse, mentras no pobo houbo quen lles daba pan e outros que 
lles venderon alimentos. Neste campo hai presencia en 1939 de 
cataláns. En Cedeira utilizaban un regato que cruzaba as instala- 
cións para asearse, anque aquí as condicións non parecían moi 
malas, pero isto dependía das circunstancias de cada un, así, 
segundo o diario do preso José M a Álvarez (Laruelo Roa, 1999: 
265): "el trato que recibimos es excelente y la comida buena y abun- 
dante. Toques de diana y formación para izar la bandera, saludán- 
dola. Toque de retreta, igual. Los domingos, misa voluntaria a 
cargo del cura párroco (...). Libertad para andar por todo el campo 
alambrado; deportes en la playa, baño y otros juegos y distrac- 
ciones". 

As condicións varían duns campos a outros, pero en xeral as 
enfermidades que atacan ós reclusos proveñen dunha mala 
alimentación, do frío, da fatiga, dos malos tratos e da falla de 
hixiene. No campo de Cedeira facían as necesidades na praia, reco- 
llían auga potable tódolos días dunha fonte cun alxibe rodante 
improvisado: un carro de bois cunha pía enriba. 

Cadro 7. N“ de presos políticos en Galicia (datos parciais) en 1938. 



marzo 

abril 

xunio 

agos. 

(medias) 

Camposancos 

1.119 

1.134 

1.660 

2.307 

1.555 

Cedeira 

724 

441 

304 

28 

374 

Celanova 

- 

- 

- 

- 

1.252* 

Ferrol 

- 

- 

- 

- 

350 

Lugo 

- 

- 

- 

- 

621* 

Monforte 

- 

- 

- 

- 

143* 

Rianxo 

349 

236 

76 

913 

393 

Totais 

2.192 

2.111 

2.040 

3.248 

Aprox. 4.700 


Fontes: elaboración con datos de P. Pascual (2002), D. Teijeiro (1999), M a J. 
Souto (1998) e propios. (*) Estancias de máis de 6 meses en Celanova e n° 
de ingresos por ano en Lugo e Monforte. 

Un cálculo estimado para toda Galicia en 1938 sería de 10.000 
presos, o dobre do expresado no cadro. 

Na táboa podemos ver un resume das patoloxías que 
producen falecementos en varios campos e cárceres de Galicia: 

Cadro 8. Causas de falecemento de presos en Galicia 


Causa 

Campo- 

sancos 

Celanova 

Rianxo 

Betanzos 

Santiago 

Cedeira 

Total 

Tuberculose 

24 

16 

- 

2 

2 

1 

45 

Bronconeumonía 

5 

15 

3 

- 

1 

- 

24 

Cardíaca 

10 

12 

1 

- 

1 

- 

24 

Fallo renal 
(uremia, nefrite) 

10 

3 

- 

1 

- 

- 

14 

Cerebral 
(emboüa,hemo- 
rraxia, apoplexía) 

3 

7 

2 

- 

- 

- 

12 

Ap. Dixestivo 

3 

5 

2 

1 

- 

- 

11 

Caquexia, debi- 

litamento, 

desnutrición. 

7 

1 

- 

- 

- 

- 

8 

Cancro 

1 

5 

- 

- 

- 

- 

6 

Febre tifoidea 

1 

2 

1 

1 

- 

- 

5 

Meninxite 

1 

2 

- 

- 

- 

- 

3 

Septicemia 

2 

1 

1 

- 

- 

- 

4 

Lesión medular 

1 

0 

- 

- 

- 

- 

1 

Reumatismo 

1 

0 

- 

- 

- 

- 

1 

Disparo 

1 

0 

- 

- 

- 

- 

1 

Coma 

1 

1 

- 

- 

- 

- 

2 

Aforcamento 

- 

0 

- 

- 

1 

1 

2 

Traumatismo 

- 

3 

- 

- 

- 

- 

3 

Ctutras 

- 

2 

- 

- 

- 

- 

2 

Non consta 

1 

1 

5 

- 

- 

- 

7 

Total 

72 

76 

15 

5 

5 

2 

175 


Fonte: bibKografía. 


Dezmaron á poboación reclusa enfermidades infecciosas, 
como a tuberculose, que atacaba a corpos con baixas defensas pola 
escasa alimentación e que foi de maior incidencia nos presidios que 
fóra deles (segundo os datos xerais de causas de morte en España), 
as neumonías favorecidas pola humidades e o frío, e as infeccións 
derivadas da falla de hixienes de aglomeracións en lugares insalu- 
bres. Á mortalidade por estas causas hai que engadir a motivada 
directamente pola violencia represiva que se traduce en malos 
tratos e fusilamentos: o 2 de xullo de 1938 hai fusilamentos en 
varios lugares de Pontevedra, resultado de trinta consellos de 
guerra de Camposancos, o total de fusilados é abraiante: 100 nun 
so día; o 20 de xullo caen 33 máis, o 5 de agosto 8, e en marzo de 
1939 13 trasladados de Camposancos ó cárcere de Celanova. En 29 

consellos de guerra en Camposancos dictáronse 222 penas de 
morte (das que se realizan 156), 143 condenas a perpetua (30 anos), 
118 a 20 anos, 51 a 15 anos e 9 a 12 anos. Os condenados son 
afiliados a UGT (24 casos), CNT (21), PCE (20), PSOE (7), JSU (8), 
Izquierda Republicana (3), PNV (1), e Unión Republicana (1). 

Fontes 

Arquivos 

Arquivo Municipal de Cedeira. 

Arquivo Histórico Universitario. Santiago de Compostela. 

Arquivo Xeral da Zona Marítima do Cantábrico. Ferrol. 

Memoria Histórica Democrática. Ferrol. 

Rexistros Civís de Ferrol e bisbarra. 

Tribunal Militar Territorial Cuarto. A Coruña. 

Fontes orais 

José Orenga. 

